**Ministru kabineta noteikumu projekta**

**“Par Latvijas Republikas valdības un Eiropas Kodolpētījumu organizācijas (*CERN*) līgumu par zinātnisko un tehnisko**

**sadarbību augstas enerģijas daļiņu fizikā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija ir sagatavojusi Ministru kabineta noteikumu projektu “Par Latvijas Republikas un Eiropas Kodolpētījumu organizācijas (*CERN*) līgumu par zinātnisko un tehnisko sadarbību augstas enerģijas daļiņu fizikā” (turpmāk – projekts) saskaņā ar Ministru kabineta iekārtas 31.panta pirmās daļas 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar projektu pieņems un apstiprinās Latvijas Republikas valdības un Eiropas Kodolpētījumu organizācijas (*CERN*) līgumu par zinātnisko un tehnisko sadarbību augstas enerģijas daļiņu fizikā (turpmāk – līgums). Līgumā paredzēto saistību izpildi koordinēs Izglītības un zinātnes ministrija. Projekts nosaka līguma spēkā stāšanās laiku un kārtību.Eiropas Kodolpētījumu organizācija (*European Organization for Nuclear Research[[1]](#footnote-1))* (turpmāk – CERN) tika izveidota ar Konvenciju par Eiropas Kodolpētījumu organizācijas izveidi (turpmāk – CERN Konvencija), kuru 1953.gadā parakstīja 12 valstis – Beļģija, Dānija, Vācijas Federatīvā Republika, Francija, Grieķija, Itālija, Nīderlande, Norvēģija, Zviedrija, Apvienotā Karaliste, Dienvidslāvija (izstājās 1961.gadā), Šveice, un kura stājās spēkā 1954.gada 29.septembrī. Vēlāk pievienojās arī Austrija (1959), Spānija (1961-1969, atkārtoti pievienojās 1983.gadā), Portugāle (1985), Somija (1991), Polija (1991), Čehoslovākijas Republika (pēc Čehoslovākijas sadalīšanās – Čehijas Republika un Slovākija 1993.gadā pievienojās atkārtoti), Ungārija (1992), Bulgārija (1999), Izraēla (2014), Rumānija (2016).UNESCO Starpvaldību konferencē tika izveidota pagaidu padome (*Conseil Europeen pour la Recherce Nucleaire)*, kas darbojās pārejas periodā līdz CERN Konvencijas spēkā stāšanās brīdim un no kuras nosaukuma atvasināts pašreizējās organizācijas akronīms CERN.CERN galvenais mērķis: starptautiskas laboratorijas darbības nodrošināšana augstas enerģijas daļiņu fizikas pētījumiem, kas pārsniedz atomfizikas darbības jomu. Pētījumi tiek veikti tikai nemilitāriem mērķiem nolūkā veicināt Eiropas valstu zinātnisko un tehnisko sadarbību kodolpētījumu jomā.CERN dibinātāju mērķis bija nodrošināt infrastruktūru Eiropas zinātniekiem, kas piedāvā visus nepieciešamos instrumentus augsta līmeņa pētījumu veikšanai.Latvijas Republikas Zinātnes, tehnoloģijas attīstības un inovāciju pamatnostādnes 2014.–2020.gadam2 paredz attīstīt zinātnes, tehnoloģiju un inovāciju jomas cilvēkkapitālu, kā arī – modernizēt un integrēt pētniecības un izglītības sektoru, palielinot to spēju reaģēt uz nākotnes izaicinājumiem pētniecībā, tehnoloģiju izstrādē un inovācijās un paaugstinot izglītības sektora mobilitāti.Ar projektu tiks pieņemts un apstiprināts Latvijas Republikas valdības un CERN līgums par zinātnisko un tehnisko sadarbību augstas enerģijas daļiņu fizikā. Šādu līgumu CERN slēdz ar valstīm, kas nav CERN dalībvalstis, lai stiprinātu starptautisko sadarbību. Piemēram, Rumānija, kura 2016.gada 16.jūlijā kļuva par CERN dalībvalsti, šādu zinātniskās un tehniskās sadarbības līgumu ar CERN noslēdza 1991.gadā, kas ļāva turpmāk Rumānijas zinātniekiem īstenot aizvien ciešāku zinātnisko sadarbību ar CERN. CERN strādājuši jau aptuveni 100 Rumānijas vieszinātnieku (sk. [www.cern.cz](http://www.cern.cz)). Līgums izveido ietvaru, kurā līgumslēdzējpuses uz savstarpīguma principa pamata attīstīs savu zinātnisko sadarbību (ar to saprotot arī jebkuru tehnisko sadarbību) augstas enerģijas daļiņu fizikā (turpmāk – sadarbība). Sadarbība īstenosies kā atbalsts cilvēkspējā, zinātībā, iekārtās, materiālos, finansējumā vai šo atbalsta veidu kombinācijā. Cilvēkspējas atbalsta ietvaros Latvijas Republikas pētnieki, zinātnieki, inženieri un pētniecības tehniskais personāls varēs pieteikties CERN rīkotam konkursam, lai tiktu norīkoti CERN personālā sastāvā par asociēto darbinieku, par kuru uzturēšanās izmaksu segšanu CERN lems katrā gadījumā individuāli. Tāpat Latvijas Republikas pētnieki, zinātnieki, inženieri un izglītojamie, kuri atbildīs CERN noteiktiem pieteikšanās kritērijiem, varēs pieteikties apmeklēt CERN skolas, tostarp Paātrinātāja skolu, Skaitļošanas skolu, Eiropas Fizikas skolu un CERN Vasaras programmu izglītojamajiem.Līgums paredz slēgt atsevišķu patstāvīgu protokolu par katru pētniecības projektu starp CERN un Latvijas Republikas valdību un/vai Latvijas Republikas zinātniskajiem institūtiem un augstākās izglītības iestādēm (turpmāk – protokols), detalizēti norādot sadarbības aspektus starp protokola parakstītājpusēm. Protokolam var tikt pievienoti detalizēti pielikumi. Protokolos tiek ievēroti līguma noteikumi.Līguma angļu versija saskaņota arCERN(skatīt anotācijas 1.pielikumu) un ir apstiprināta CERN Padomē 2016.gada jūnijā (skatīt anotācijas 3.pielikumu).Līguma 6.pantā noteikta tā spēkā stāšanās un spēkā esamība CERN *noteiktajā* redakcijā, jo šāds noteikums ir gadījumos, kuros CERN slēdz zinātniskās un tehniskās sadarbības līgumus ar valstīm, kas nav CERN dalībvalstis vai asociētās valstis. Līgums starp Latvijas Republikas valdību un CERN stāsies spēkā, kad to būs parakstījušas abas puses.Līguma redakcijas apstiprināšanu (Latvijas puse – Ministru kabinetā, CERN puse – CERN Padomē) veic pirms tā parakstīšanas, taču līguma 6.panta 1.punkts ir veidots universāli, lai to varētu piemērot visām līgumslēdzējpusēm, tostarp valstīs, kurās valstu procedūras paredz pēcapstiprināšanu vai pēcratifikāciju. Kaut gan Latvijas Republikā praksē ierasts paredzēt vienu līguma spēkā stāšanās kārtību, tomēr, respektējot CERN argumentu par vienlīdzīgas attieksmes saglabāšanu pret visām valstīm, kas slēdz sadarbības līgumus ar CERN (sk., saraksti ar CERN anotācijas 2.pielikumā), tiek saglabāta CERN Padomes apstiprinātajā līgumā ietvertā spēkā stāšanās klauzula.Līgumu parakstīs divos oriģināleksemplāros, katrs – latviešu un angļu valodā. Abi teksti ir vienlīdz autentiski, taču līguma noteikumu atšķirīgas interpretācijas gadījumā noteicošais ir teksts angļu valodā. |
| 3. | Projekta izstrādē iesaistītās institūcijas | Izglītības un zinātnes ministrija.Līguma angļu versijas saskaņošanas procesā ar CERN Izglītības un zinātnes ministrija 2016.gada 19.janvārī nosūtīja vēstuli Nr.01-10e/254 Ārlietu ministrijai, Tieslietu ministrijai, Ekonomikas ministrijai un Finanšu ministrijai, lūdzot sniegt priekšlikumus par CERN piedāvāto sākotnējo līguma projekta versiju. |
| 4. | Cita informācija | Anotācijas 1.pielikumā pievienots CERN apliecinājums par saskaņojumu Līgumam angļu valodā. Šī Līguma redakcija 2016.gada jūnijā tika apstiprināta CERN Padomē (sk., apliecinājumu anotācijas 3.pielikumā). Ievērojot minēto, līgums angļu valodā vairs nevar tikt labots. Anotācijas 2.pielikumā pievienota sarakste ar CERN, kurā tiek skaidroti Līguma projektā ietvertie noteikumi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas zinātniskie institūti, izglītības iestādes, kā arī tajos studējošie un nodarbinātie, tai skaitā zinātnieki, pētnieki, inženieri, pētniecības tehniskais personāls, izglītojamie, pedagogi, akadēmiskais personāls. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums. |
| 3. | Administratīvo izmaksu monetārs novērtējums | Projekta īstenošanai papildu līdzekļi no valsts budžeta nav nepieciešami. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Līgums tiek slēgts starp CERN un Latvijas Republikas valdību, jo līguma priekšmets attiecināms uz visu valsts pārvaldi kopumā.Ar projektu apstiprinātā līguma īstenošanai nebūs ietekmes uz valsts budžetu, jo līgums finansējuma jautājumus neskar. Taču no līguma 4.panta izriet, ka ar finansējumu saistītos jautājumus atrunās protokolos (turpmāk – protokoli), kas tiks parakstīti starp CERN un līguma 4.pantā atrunātajām pusēm, tādējādi nodrošinot līguma izpildi.Līgums tiks īstenots attiecīgo nozaru ministriju, zinātnisko institūtu, augstākās izglītības iestāžu, kuras parakstīs Līguma 4.pantā minētos protokolus, esošo līdzekļu ietvaros, piemēram:* savus mobilitātes izdevumus Izglītības un zinātnes ministrija segs no budžeta programmas 16.00.00 “Eiropas Savienības lietas un starptautiskā sadarbība”;
* zinātniskie institūti/augstākās izglītības institūcijas savus mobilitātes izdevumus segs tiem piešķirto valsts budžeta līdzekļu ietvaros, kā arī – izmantojot pašu ieņēmumus.
 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, zinātniskie institūti un augstākās izglītības iestādes un citas iestādes savas kompetences ietvaros. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Jaunu institūciju izveide nav paredzēta.Esošo institūciju likvidācija, reorganizācija nav paredzēta. |
| 3. | Cita informācija | “Izglītības un zinātnes ministrija projekta 2.punktā ir noteikta kā nozaru ministrija, kas koordinē Līgumā paredzēto saistību izpildi. Līguma izpilde tiks īstenota, parakstot protokolus saskaņā ar Līguma 4.pantā noteikto, tajos paredzot konkrētus izpildes pasākumus. Protokolus, kuros tiek ievēroti Līguma noteikumi, var parakstīt Latvijas Republikas valdība, ar to saprotot konkrētu nozares ministriju, kuras kompetenci konkrētā protokolā atrunātie jautājumi skar, un/vai Latvijas Republikas zinātniskie institūti un augstākās izglītības iestādes. Līguma izpildē (noteikts Līguma 3.panta 2.punktā) var tikt iesaistītas arī valsts skolas, kas savukārt ir pašvaldību kompetence, privātās skolas, arī – koledžas, kas savukārt ir dažādu nozaru ministriju kompetencē. Arī Latvijas Republikas zinātniskie institūti un augstskolas ir dažādu nozares ministriju kompetencē.*CLOUD* projekts, kurā piedalās CERN, piemēram, skar arī globālās sasilšanas problemātiku (sk., <https://press.cern/press-releases/2013/10/cerns-cloud-experiment-shines-new-light-climate-change>), Torija tehnoloģijas, ko CERN pēta izmantošanai enerģētikā, skar ekonomiskās politikas jomu, kas savukārt ir Ekonomikas ministrijas kompetence (sk., <https://press.cern/press-releases/2013/10/cern-host-international-conference-thorium-technologies-energy>).*Latvijas ilgtspējīgas attīstības stratēģijā līdz 2030.gadam* (Saeimas 2010.gada 10.jūnija paziņojums) noteikts, ka “inovatīva un efektīva ekonomika, dabas resursu gudra izmantošana, iekļaušanās starptautiskajā apritē un ieguldījumi cilvēkkapitālā ir tās prioritātes, kuras ir saistāmas ar Nacionālo industriālo politiku”.Saskaņā ar Ministru kabineta 2010.gada 23.marta noteikumiem Nr.271 “Ekonomikas ministrijas nolikums”, Ekonomikas ministrija ir vadošā valsts pārvaldes iestāde ekonomiskās politikas jomā, kuras uzdevumos un kompetencē ietilpst inovācijas attīstības politikas izstrāde un īstenošana.Inovācija ir nepārtraukts process, kurā tiek radīta jauna ideja, lai ieviestu un realizētu tirgū jaunu vai būtiski uzlabotu produktu/pakalpojumu.Inovācija nav tikai augsto tehnoloģiju uzņēmumu priekšrocība, bet ikviens uzņēmums jebkurā nozarē var būt inovatīvs. Uzņēmuma pētniecībā un tehnoloģiju attīstībā ieguldītie līdzekļi ir savstarpēji saistīti ar jaunu inovatīvu produktu, procesu un pakalpojumu skaitu.Ekonomikas ministrija savā 2016.gada 22.janvāra vēstulē Nr.322-1-643, sniedzot atbildi uz Izglītības un zinātnes ministrijas 2016.gada 19.janvāra vēstuli Nr.01-10e/254, konceptuāli ir atbalstījusi Līguma noslēgšanu.Latvijas Republika šobrīd ir starp valstīm, ar kurām CERN uztur kontaktus zinātnes jomā (piemērs: CERN vieslektori Rīgas Tehniskajā universitātē). Parakstot Līgumu, Latvija – tāpat kā Igaunija un Lietuva – būs to valstu starpā, ar kurām ir noslēgti sadarbības līgumi par zinātnisko un tehnisko sadarbību un kuras piedalās CERN programmās (sk.,[www.home.cern/about/member-states](http://www.home.cern/about/member-states)), tādējādi padziļinot Latvijas Republikas starptautisko sadarbību ar CERN kvalitatīvi jaunā pakāpē.” |

Anotācijas IV, V, VI sadaļa – projekts šīs jomas neskar.

Iesniedzējs:

izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departaments direktors,

valsts sekretāra pienākumu izpildītājs Edgars Severs

19.09.2016. 09:11

1775

Paune, 67047877

inese.paune@izm.gov.lv

1. [www.cern.ch](http://www.cern.ch)

2 Apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovāciju pamatnostādnēm 2014.–2020.gadam (sk., <http://likumi.lv/doc.php?id=263464>). [↑](#footnote-ref-1)